CELEX: 22017D1069
Language: da
Date: 2015-10-30 00:00:00
Title: Det Blandede EØS-Udvalgs afgørelse nr. 280/2015 af 30. oktober 2015 om ændring af bilag XIII (Transport), protokol 31 (om samarbejde på særlige områder ud over de fire friheder) og protokol 37 (om den i artikel 101 omhandlede liste) til EØS-aftalen [2017/1069]

22.6.2017   
               
               
                  DA
               
               
                  Den Europæiske Unions Tidende
               
               
                  L 161/68
               
            DET BLANDEDE EØS-UDVALGS AFGØRELSE
      Nr. 280/2015
      af 30. oktober 2015
      om ændring af bilag XIII (Transport), protokol 31 (om samarbejde på særlige områder ud over de fire friheder) og protokol 37 (om den i artikel 101 omhandlede liste) til EØS-aftalen [2017/1069]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 86 og 98, og
      ud fra følgende betragtninger:
      
                  (1)
               
               
                  Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EU) nr. 1315/2013 af 11. december 2013 om Unionens retningslinjer for udvikling af det transeuropæiske transportnet og om ophævelse af afgørelse nr. 661/2010/EU (1).
               
            
                  (2)
               
               
                  Protokol 31 til EØS-aftalen bør derfor ændres for at muliggøre dette udvidede samarbejde.
               
            
                  (3)
               
               
                  Forordning (EU) nr. 1315/2013 ophæver Europa-Parlamentets og Rådets afgørelse nr. 661/2010/EU, som er indarbejdet i EØS-aftalen, og som derfor skal udgå af EØS-aftalen.
               
            
                  (4)
               
               
                  Bilag XIII og protokol 37 til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      Følgende indsættes efter artikel 12, stk. 5, i protokol 31 til EØS-aftalen:
      
         »6.   EFTA-staterne deltager i de aktiviteter, der måtte følge af følgende EU-retsakt:
         
                     —
                  
                  
                     
                        32013 R 1315: Europa-Parlamentets og Rådets forordning (EU) nr. 1315/2013 af 11. december 2013 om Unionens retningslinjer for udvikling af det transeuropæiske transportnet og om ophævelse af afgørelse nr. 661/2010/EU (EUT L 348 af 20.12.2013, s. 1).
                  
               EFTA-staterne deltager fuldt ud, men uden stemmeret, i det udvalg, der er nedsat ved forordningens artikel 52.«
      
      Artikel 2
      Teksten til punkt 5 (Europa-Parlamentets og Rådets afgørelse nr. 661/2010/EU) i bilag XIII til EØS-aftalen udgår.
      Artikel 3
      Teksten til punkt 4 i protokol 37 til EØS-aftalen udgår.
      Artikel 4
      Den islandske og den norske udgave af forordning (EU) nr. 1315/2013, der offentliggøres i Den Europæiske Unions Tidendes EØS-tillæg, er begge autentiske.
      Artikel 5
      Denne afgørelse træder i kraft, dagen efter at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1 (*1).
      Artikel 6
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 30. oktober 2015.
         
            
               På Det Blandede EØS-Udvalgs vegne
            
            Oda SLETNES
            
               Formand
            
         
      
      
         (1)  EUT L 348 af 20.12.2013, s. 1.
      
         (*1)  Ingen forfatningsmæssige krav angivet.
      
         Erklæring fra EFTA-staterne til afgørelse nr. 280/2015 af 30. oktober 2015 om indarbejdelse af Europa-Parlamentets og Rådets forordning (EU) nr. 1315/2013 i EØS-aftalen
         »I overensstemmelse med den procedure, der er fastsat i artikel 49, stk. 6, i forordning (EU) nr. 1315/2013, er tilpasningen af de vejledende kort over det transeuropæiske transportnet, der er udvidet til bestemte tredjelande, som fastsat i bilag III, baseret på aftaler på højt plan om transportinfrastrukturnet mellem Unionen og de pågældende nabolande. EFTA-staterne opfordrer Unionen til at overveje følgende tilpasninger vedrørende kort, der knytter sig til deres områder, og til at bekræfte, at der er indgået en aftale på højt plan i henhold til artikel 49, stk. 6:
         
                     —
                  
                  
                     Lufthavnen Vestmannaeyjar i Island fjernes fra det samlede net.
                  
               
                     —
                  
                  
                     Søhavnen Landeyjahöfn i Island tilføjes til det samlede net.
                  
               
                     —
                  
                  
                     Den 18 km lange vejstrækning på E18, der fører ind i byen Oslo i Norge, erstattes af den parallelle vejstrækning på E6 som en del af hovednettet.
                  
               
                     —
                  
                  
                     Lufthavnene Rygge og Ørland i Norge tilføjes til det samlede net.
                  
               
                     —
                  
                  
                     Søhavnene Kirkenes og Mo i Rana i Norge tilføjes til det samlede net.
                  
               
                     —
                  
                  
                     Søhavnene Sandefjord og Ålesund i Norge fjernes fra det samlede net.
                  
               
                     —
                  
                  
                     Søhavnene Grenland og Karmsund i Norge erstatter henholdsvis Porsgrunn og Kopervik i det samlede net.«
                  
               
      
         Erklæring fra EU til afgørelse nr. 280/2015 af 30. oktober 2015 om indarbejdelse af Europa-Parlamentets og Rådets forordning (EU) nr. 1315/2013 i EØS-aftalen
         
            »Unionen noterer sig de tilpasninger af kortene, der er foreslået af EFTA-staterne. Den bekræfter, at de ændringer, der er anmodet om, opfylder de relevante kriterier, der er fastsat i forordning (EU) nr. 1315/2013 (i det følgende benævnt »forordningen«), og følgelig, at der er indgået en aftale på højt plan i henhold til forordningens artikel 49, stk. 6. Denne aftale på højt plan vil blive brugt som grundlag for tilpasning af forordningens bilag III, for så vidt angår de vejledende kort for de pågældende EFTA-stater. Til dette formål vil Kommissionen anvende den procedure, der er fastsat i forordningens artikel 49, stk. 6.«